เอกสารแนบ 3

1.  รายงานการกำกับดูแลกิจการของคณะกรรมการตรวจสอบ

  (อ้างถึงข้อ 8 การจัดการ หน้า 35)

  (อ้างถึงข้อ 9 การควบคุมภายใน หน้า 79)

2.  รายงานการกำกับดูแลกิจการของคณะกรรมการบริหารความเสี่ยง

  (อ้างถึงข้อ 8 การจัดการ หน้า 38)

3.  ความรับผิดชอบต่อสังคม ชุมชน และสิ่งแวดล้อม

  (อ้างถึงข้อ 3 ลักษณะการประกอบธุรกิจ หน้า 6)

3.1 รายงานการกำกับดูแลกิจการของคณะกรรมการตรวจสอบ

คณะกรรมการตรวจสอบ ของบริษัท ประชาอาภรณ์ จำกัด ( มหาชน ) เป็นกรรมการอิสระ จำนวน
3 ท่าน ซึ่งได้รับแต่งตั้งจากที่ประชุมกรรมการบริษัท ครั้งที่ 2/2554 เมื่อวันที่ 12 พฤษภาคม 2554
โดยเป็นบุคคลที่มีความรู้ในด้านบัญชีและการเงิน กฏหมาย เศรษฐกิจ รวมถึงมีความสามารถ
และมีประสบการณ์อันที่เกี่ยวข้องกับธุรกิจของบริษัท
เป็นประโยชน์ในการทำหน้าที่ของคณะกรรมการตรวจสอบ ประกอบด้วย

นายอมร อัศวานันท์ ประธานกรรมการตรวจสอบ

นางนุชนาถ ธรรมมโนมัย กรรมการตรวจสอบ

นายสันติ บางอ้อ กรรมการตรวจสอบ

คณะกรรมการตรวจสอบมีวาระประชุม ปี 2554 จำนวน 4 ครั้ง สำหรับงวดรายไตรมาส
และสำหรับงวดปีสิ้นสุด ณ วันที่ 31 ธันวาคม 2554
คณะกรรมการตรวจสอบมีการหารือร่วมกับผู้สอบบัญชี
และกรรมการบริหารของบริษัทในการซักถามข้อสังเกต และสอบทานงบการเงิน
รวมถึงพิจารณารายงานผลสรุปการตรวจสอบภายในของผู้ตรวจสอบภายใน
ซึ่งสรุปการประชุมของคณะกรรมการตรวจสอบที่มีสาระสำคัญนำเสนอต่อที่ประชุมคณะกรรมการบริษัท

คณะกรรมการตรวจสอบ สอบทานงบการเงิน ปี 2554 โดยผู้สอบบัญชีของบริษัท
รายงานการสอบบัญชี ตามมาตรฐานการสอบบัญชี และจัดทำขึ้นหลักการบัญชีที่รับรองทั่วไป
ปฏิบัติตามกฎระเบียบ และกฎหมายที่เกี่ยวข้องอย่างถูกต้อง
รายงานของผู้สอบบัญชีแสดงความเห็นแบบไม่มีเงื่อนไข
ซึ่งงบการเงินดังกล่าวได้รับการอนุมัติจากกรรมการของบริษัท เมื่อวันที่ 13 กุมภาพันธ์ 2555

คณะกรรมการตรวจสอบ สอบทานการดำเนินงานของฝ่ายบริหาร , รายงานทางการเงิน ,
รายการที่เกี่ยวโยงกัน , ราย การที่มีส่วนได้เสียหรือความขัดแย้งทางผลประโยชน์ของกรรมการ ,
บุคคลที่เกี่ยวข้องกัน , การปฏิบัติตามกฎระเบียบและกฎหมายที่เกี่ยวข้อง ,
ความเพียงพอระบบควบคุมภายในของบริษัท รวมถึงพิจารณาการบริหารความเสี่ยง ในด้านต่างๆ
โดยประเมินกิจกรรมต่างๆ เพื่อให้เกิดความเชื่อมั่นในระบบการควบคุมภายในของบริษัท

-   รายงานทางการเงิน
    ผู้ตรวจสอบบัญชีของบริษัทได้รับรองงบการเงินดังกล่าวแสดงความเห็นแบบไม่มีเงื่อนไข
    คณะกรรมการตรวจสอบพิจารณาเห็นชอบต่อรายงานทางการเงินถูกต้อง มีความน่าเชื่อถือ
    ตามหลักการบัญชีที่รับรองทั่วไป ปฏิบัติตามมาตรฐานการบัญชีใหม่ ฉบับที่มีผลบังคับใช้ตั้งแต่ ปี
    2554

-   รายการที่เกี่ยวโยงกัน มีการเปิดเผยข้อมูล ครบถ้วน ถูกต้อง
    ไม่มีบุคคลใดได้รับผลประโยชน์เป็นการส่วนตน

-   ความเพียงพอระบบควบคุมภายใน
    คณะกรรมการตรวจสอบพิจารณารายงานผลการตรวจสอบภายใน ประจำปี 2554 จำนวนทั้งสิ้น
    54 เรื่อง ไม่พบข้อบกพร่องใดที่มีสาระสำคัญต่อกระบวนการทำงาน
    หรืออาจทำให้บริษัทได้รับความเสียหาย คณะกรรมการตรวจสอบพิจารณาแนวทางปฏิบัติงาน
    การปรับปรุงแก้ไขข้อบกพร่องร่วมกับฝ่ายบริหาร ฝ่ายจัดการ
    เพื่อให้มีระบบการควบคุมภายในอย่างเพียงพอ โดยการตรวจติดตามผล
    มีการปรับปรุงแก้ไขอย่างเหมาะสม

-   บริหารความเสี่ยง คณะกรรมการตรวจสอบ พิจารณาการบริหารความเสี่ยงด้านต่างๆในองค์กร
    โดยพิจารณาความเสี่ยงที่มีสาระสำคัญต่อภาพรวมองค์กร
    ซึ่งฝ่ายบริหารมีมาตรการรองรับความเสี่ยง ในเรื่องที่อาจส่งผลกระทบต่อบริษัท
    โดยมีการจัดการความเสี่ยงได้อย่างเหมาะสม และเพียงพอ อยู่ในระดับที่ยอมรับได้

-   แผนงานตรวจสอบภายใน และอัตรากำลัง ปี 2555 คณะกรรมการตรวจสอบ
    พิจารณาแผนงานตรวจสอบภายในประจำปี
    กำหนดให้มีการตรวจสอบครอบคลุมโครงสร้างองค์กร และการปฏิบัติงานทุกกิจกรรมของบริษัท
    ทั้งนี้พิจารณาแผนงานตรวจสอบที่มีปัจจัยเสี่ยงที่สำคัญ
    รวมถึงพิจารณาความเหมาะสมอัตรากำลังผู้ตรวจสอบภายในสอดคล้องแผนงาน
    ประเมินระบบการควบคุมภายในได้ทุกกิจกรรมอย่างสมบูรณ์

-   คัดเลือกผู้สอบบัญชี และกำหนดค่าตอบแทน ปี 2555
    คณะกรรมการตรวจสอบพิจารณาคัดเลือกผู้สอบบัญชีโดย นายวิรัช อภิเมธีธำรง เลขทะเบียน
    1378 หรือ นายชัยกรณ์ อุ่นปิติพงษา เลขทะเบียน 3196 หรือ นายอภิรักษ์ อติอนุวรรตน์
    เลขทะเบียน 5202 แห่งสำนักงานดร.วิรัช แอนด์ แอสโซซิเอทส์
    เป็นผู้สอบบัญชีรับอนุญาตของบริษัท ค่าตอบแทนปีละ 670,000.00 บาท เพิ่มขึ้นจากปีก่อน
    คิดเป็นร้อยละ 8.06 คณะกรรมการตรวจสอบมีความเห็นชอบ นำเสนอต่อคณะกรรมการบริษัท
    เพื่อขออนุมัติมติที่ประชุมผู้ถือหุ้นต่อไป

คณะกรรมการตรวจสอบ สอบทานการกำกับดูแลกิจการ เพื่อให้บริษัทดำเนินงาน บริหารงาน
ปฏิบัติตามกฏหมายและระเบียบต่างๆ บริหารความเสี่ยงอย่างเพียงพอ มีความโปร่งใส
และมีระบบการควบคุมภายในที่พอเพียง ทั้งนี้คณะกรรมการตรวจสอบสอบทานการปฏิบัติงานตรวจสอบ
และเสนอแนะผู้ตรวจสอบภายในให้มีการพัฒนางาน
เพื่อส่งเสริมงานตรวจสอบภายให้เกิดคุณค่าต่อองค์กรอย่างแท้จริง และสอดคล้องนโยบายบริษัท
โดยเสริมสร้างศักยภาพในการดำเนินงานให้แก่บริษัทมีประสิทธิภาพ และประสิทธิผล

3.2 รายงานการกำกับดูแลกิจการของคณะกรรมการบริหารความเสี่ยง

คณะกรรมการบริหารความเสี่ยงได้รับการแต่งตั้งจากคณะกรรมการบริษัท
เพื่อปฏิบัติหน้าที่ในการบริหารความเสี่ยงขององค์กรในภาพรวม วาระประจำปี 2554 ประกอบด้วย

  พลเอกโกญจนาท จุณณะภาต ประธานคณะกรรมการบริหารความเสี่ยง

  นายเจริญ เจริญวัฒนาสุขสม กรรมการบริหารความเสี่ยง

  นางสาวนพรัตน์ อัศวศิริพงศ์ กรรมการบริหารความเสี่ยง

  นางสุวิมล เจริญศรีชัย กรรมการบริหารความเสี่ยง

เลขานุการคณะกรรมการบริหารความเสี่ยง

คณะกรรมการบริษัทตระหนักถึงความรับผิดชอบที่จะต้องมีการกำกับดูแลกิจการที่ดี
เพื่อประโยชน์สูงสุดของผู้ถือหุ้นที่เปรียบเสมือนเจ้าของบริษัท
จึงมอบหมายให้คณะกรรมการบริหารความเสี่ยง
พิจารณาแนวทางกำหนดการวิเคราะห์และประเมินสภาวการณ์ในทุกด้าน
จากปัจจัยที่อาจเป็นผลกระทบในทุกโอกาส
เพื่อให้สามารถนำมาบริหารความเสี่ยงและกำจัดความเสี่ยงขององค์กรได้อย่างเกิดประสิทธิผล

คณะกรรมการบริหารความเสี่ยงได้มีการกำหนดแนวความคิดร่วมกับคณะกรรมการตรวจสอบ
ในเชิงบูรณาการเพื่อเป็นเครื่องมือในการรวบรวมข้อมูลอันเป็นประโยชนสูงสุดเสนอต่อคณะกรรมการบริหาร
นำไปพิจารณาประกอบการบริหารองค์กร
โดยในแต่ละไตรมาสจะมีการประชุมคณะทำงานบริหารความเสี่ยง
จากกลุ่มบุคลากรระดับผู้รับผิดชอบของทุกฝ่ายตามโครงสร้างขององค์กร เพื่อทำการถกแถลง
วิเคราะห์ และประเมินความเสี่ยง โดยสรุปจากปัจจัยที่ผ่านมา
และแนวโน้มที่อาจจะเกิดขึ้นในโอกาสต่อไป
รวบรวมเป็นข้อมูลเสนอแนะวิธีการกำจัดความเสี่ยงต่อฝ่ายบริหาร
เพื่อพิจารณาดำเนินการตามความเหมาะสม
ก่อนที่จะมีการประชุมในรายไตรมาสของคณะกรรมการบริษัท
ข้อมูลดังกล่าวจะประกอบด้วยความเสี่ยงทั้งปัจจัยภายในและปัจจัยภายนอก
ความเสี่ยงจากระบบการควบคุมภายใน ความเสี่ยงด้านการเงินการบัญชี ความเสี่ยงด้านการลงทุน
ความเสี่ยงด้านการปฏิบัติตามกฏระเบียบ ความเสี่ยงด้านทรัพยากรบุคคล
ความเสี่ยงด้านข้อมูลสารสนเทศ ความเสี่ยงด้านภัยพิบัติ
และความเสี่ยงด้านการประกอบธุรกิจทุกประเภทที่เข้ามามีส่วนเกี่ยวข้อง

ในวาระปี 2554 ที่ผ่านมา แม้ว่าองค์กรในภาคอุตสาหกรรมโดยส่วนรวม
ต้องประสบผลกระทบจากความผันผวนของระบบเศรษฐกิจ และอุทกภัยธรรมชาติที่ไม่คาดคิด
อันเป็นปัจจัยความเสี่ยงที่ไม่สามารถหลีกเลี่ยงได้
แต่จากการเตรียมการที่ดีเพื่อรองรับสถานการณ์ในส่วนของบริษัท ทำให้สามารถบริหารความเสี่ยง
และกำจัดความเสี่ยงในระดับที่ยอมรับได้
มีผลกระทบแผนงานบริหารโดยรวมเป็นบางส่วนเฉพาะเพียงด้านคู่ค้าและลูกค้า
ทั้งนี้องค์กรสามารถดูแลรักษาผลประโยชน์ของผู้ถือหุ้น ได้อย่างมีประสิทธิภาพ และเป็นประสิทธิผล

สาระสำคัญที่คณะกรรมการบริหารความเสี่ยง มีการปฏิบัติในเชิงบูรณาการ
ร่วมกับคณะกรรมการตรวจสอบ ตามกรอบนโยบายของคณะกรรมการบริษัท
เพื่อเป็นเครื่องมือในการสนับสนุนคณะกรรมการบริหาร ดังกล่าวข้างต้นสำหรับการบริหารองค์กร
สรุปดังนี้

-   การพิจารณาปัจจัยความเสี่ยง และแผนการจัดการ รวมทั้งการติดตามกำกับดูแล

เน้นปัจจัยความเสี่ยงที่จะกระทบต่อการบรรลุเป้าหมายหลักขององค์กร
เพื่อให้มั่นใจว่าผลกระทบที่เกิดขึ้นได้รับการกำจัดความเสี่ยงอยู่ในระดับต่ำที่ยอมรับได้
เพื่อเป็นเครื่องมือสำหรับการตัดสินใจของคณะกรรมการบริหาร พิจารณาตามความเหมาะสม

-   กำหนดสมมุติฐานที่เป็นจริงในการวิเคราะห์ และประเมินความเสี่ยง

ให้ความสำคัญต่อข้อมูลของการทำงาน และมีการประชุมอย่างต่อเนื่อง เพื่อร่วมแสดงความคิดเห็น
วิเคราะห์สถานการณ์ เสนอข้อพิจารณาแนวทางป้องกัน และ/หรือ แนวทางแก้ไข
รวมทั้งการกำจัดความเสี่ยงในภาพรวมอย่างเป็นประสิทธิผล

-   ติดตามข้อมูลสารเฉพาะกรณี เพื่อทันต่อสถานการณ์ที่เป็นผลกระทบในภาวะวิกฤต

นอกเหนือจากการวิเคราะห์ และประเมินความเสี่ยงที่ต้องปฏิบัติตามกรอบนโยบายแล้ว
เหตุฉุกเฉินที่เป็นภาวะวิกฤต เช่น การเกิดภัยภิบัติจากธรรมชาติ ที่ผ่านมาในปลายปี 2554
คณะกรรมการบริหารความเสี่ยง ได้ให้ความสำคัญเป็นอย่างยิ่ง ด้วยการประสาน
และแจ้งข้อมูลข่าวสารเป็นเฉพาะกรณี ที่สอดคล้อง
และทันต่อสถานการณ์พร้อมทั้งให้ข้อเสนอแนะมาตรการป้องกันภัย การลด และการกำจัดความเสี่ยง
ด้วยการเฝ้าระวัง
ติดตามข้อมูลข่าวสารให้ทันต่อสถานการณ์ที่มีความเปลี่ยนแปลงตลอดห้วงระยะเวลา

-   ติดตามสถานการณ์ ข้อมูลข่าวสาร อย่างต่อเนื่องที่อาจเป็นผลกระทบ

คณะกรรมการบริหารความเสี่ยง ตระหนักดีและเข้าใจต่อข้อจำกัดของภาครัฐ ในการบริหารจัดการ
ซึ่งอาจไม่เป็นรูปธรรมที่ทันต่อเหตุการณ์ปัจจุบัน จึงได้วิเคราะห์
และประเมินความเสี่ยงที่อาจเป็นโอกาส และผลกระทบต่อการบริหารองค์กร
โดยกำหนดให้เป็นประเด็นที่จะต้องให้ความสำคัญนำมาพิจารณาประกอบความเสี่ยงในการบริหารงานปี
2555 ต่อไป

คณะกรรมการบริหารความเสี่ยงตระหนักถึงความสำคัญในการมีวิสัยทัศน์เพื่อพัฒนาระบบงานบริหารความเสี่ยงให้เป็นไปอย่างต่อเนื่อง
และปรับปรุงระบบงาน ให้สอดคล้องกับสภาวการณ์ในปัจจุบัน
ผู้บริหารและบุคลากรขององค์กรในทุกระดับมีความเข้าใจ
และให้ความร่วมมือในการบริหารความเสี่ยงเป็นไปในทิศทางเดียวกัน
ทำให้ลดโอกาสและการเกิดผลกระทบที่ไม่พึงประสงค์
เพื่อประโยชน์โดยส่วนรวมที่จะบังเกิดต่อองค์กรอย่างแท้จริง

3.3 ความรับผิดชอบต่อสังคม ชุมชน และสิ่งแวดล้อม

บริษัทดำเนินธุรกิจควบคู่ไปกับการใส่ใจและดูแลรักษาสังคมและสิ่งแวดล้อมภายใต้หลักจริยธรรม
การกำกับดูแลกิจการที่ดี และการนำปรัชญาเศรษฐกิจพอเพียงมาบูรณาการ
เพื่อนำไปสู่การดำเนินธุรกิจที่ประสบความสำเร็จอย่างยั่งยืน บริษัทดำเนินการทำ CSR
อย่างเป็นรูปธรรม เพื่อมีส่วนร่วมแก้ไขปัญหาและมีความรับผิดชอบต่อสังคม
โดยใช้องค์ความรู้และความเชี่ยวชาญที่มีในองค์กร ตอบสนองวิสัยทัศน์ของบริษัท
มีการวางแผนเป็นกระบวนการเน้นการมีส่วนร่วมทั้งจากพนักงานในองค์กร ชุมชนและสังคม
พร้อมทั้งได้จัดเก็บข้อมูลต่าง ๆ เพื่อสร้างให้เป็นกระบวนการและเป็นระบบ
ทำให้เกิดผลดีต่อองค์กรและประเทศชาติ ดังนี้

CSR ในกระบวนการทำงาน (CSR In Process) อยู่ในกระบวนการทำงานในทุกวัน เช่น
การบริหารจัดการทรัพยากรและพลังงานเพื่อใช้อย่างเหมาะสมและมีประสิทธิภาพสูงสุด
ศึกษาเทคโนโลยีใหม่ ๆ และนำเชื้อเพลิงทดแทนมาใช้
และมีการพัฒนาเกณฑ์การจัดหาที่เป็นมิตรต่อสิ่งแวดล้อมให้เป็นห่วงโซ่อุปทาน เป็นต้น

CSR ที่เป็นกิจกรรมพิเศษไม่เกี่ยวกับกระบวนการดำเนินงาน (CSR Out Process)
โดยแยกจากการดำเนินธรุกิจที่เป็นกระบวนการหลักของกิจการ
แต่ยังยึดมั่นให้เป็นนโยบายควบคู่ไปกับการดำเนินธุรกิจขององค์กร
ถือเป็นภารกิจที่ทุกคนในองค์กรมีส่วนร่วมและทำด้วยความสมัครใจ ปลูกจิตสำนึกให้มีการแบ่งปันน้ำใจ
ช่วยเหลือเกื้อกูล แบ่งเบาภาระของสังคม ร่วมสร้างงานให้แก่ผู้ด้อยโอกาส
ประสานประโยชน์อันจะนำมาซึ่งความสุขให้แก่สังคม ชุมชน และรู้รักษ์สิ่งแวดล้อม
และร่วมสร้างสรรค์ให้องค์กรของเราเป็นองค์กรที่มีคุณค่าของสังคม

โครงการ “ คืนช้างสู่ธรรมชาติ ”

ผลิตภัณฑ์ ARROW สนับสนุน “โครงการคืนช้างสู่ธรรมชาติ” โดยการจัดจำหน่ายเสื้อคอลเล็คชั่น
“ช่วยช้างกลับบ้าน” ซึ่งได้ช่วยช้างไทยจำนวน 8 เชือกให้กลับคืนสู่ป่าธรรมชาติ ตั้งแต่ปี 2550 –
2552 ตามที่กำหนดไว้แล้ว
ทั้งนี้ห้างสรรพสินค้าโรบินสันได้เล็งเห็นถึงความสำคัญรวมถึงการตอบรับจากผู้บริโภคในการมีส่วนร่วมรับผิดชอบต่อสังคมและสิ่งแวดล้อม
ในปี 2554 ได้ดำเนินโครงการต่อเนื่องปล่อยช้างอีก 1 เชือก เชือกที่ 12 “พังวาเลนไทน์”
ในวันที่ 13 กันยาณ เขตรักษาพันธ์สัตว์ป่าดอยผาเมือง จังหวัดลำปาง

มูลนิธิ ดร.เทียม โชควัฒนา

เป็นองค์กรสาธารณกุศลมีเจตนารมณ์ในการมีส่วนร่วมช่วยเหลือส่งเสริมสาธารณประโยชน์ต่าง ๆ
และร่วมมือกับองค์กรการกุศลอื่น ๆ ทั้งด้านการศึกษา ศาสนา ชุมชน สังคม
และช่วยเหลือบรรเทาสาธารณภัย เพื่อช่วยเหลือและจรรโลงสังคม โดยไม่ขัดต่อศีลธรรม
ทั้งยังสนับสนุนและส่งเสริมการดูแลรักษาสิ่งแวดล้อม ตลอดจนทรัพยากรธรรมชาติ
รวมถึงการส่งเสริมการพัฒนาประเทศในด้านต่าง ๆ
และเป็นศูนย์กลางให้บริษัทและพนักงานในเครือสหพัฒน์ ได้ร่วมทำบุญและทำประโยชน์ให้กับสังคม

-   บริษัทมอบทุนทรัพย์เพื่อร่วมสนับสนุนกิจกรรมสาธารณประโยชน์ในด้านต่าง ๆ เป็นประจำทุกปี

-   มอบรายได้จากการจำหน่ายเสื้อยืดโปโลสีขาวแบรนด์ Arrow สัญลักษณ์”ช้าง” ในงาน Saha
    Group Fair ครั้งที่ 15 ซึ่งบริษัทได้ประเมินค่า Carbon Footprint
    บนผลิตภัณฑ์และได้รับฉลากรับรองจากองค์กรบริหารจัดการก๊าซเรือนกระจก(องค์การมหาชน)
    ทั้งนี้บริษัทและลูกค้าได้มีส่วนร่วมในการช่วยลดผลกระทบต่อสิ่งแวดล้อม
    และร่วมใจทำบุญกับมูลนิธิ ดร.เทียม โชควัฒนา

การสนับสนุนและดูแลสังคม

ภัยพิบัติทางธรรมชาติ

คลื่นยักษ์สึนามิ ประเทศญี่ปุ่น

11 มีนาคม 2554 เกิดเหตุการณ์แผ่นดินไหวและคลื่นยักษ์สึนามิที่ประเทศญี่ปุ่น บริษัท ประชาอาภรณ์
จำกัด(มหาชน)และพนักงานได้ร่วมสนับสนุนทุนทรัพย์โดยมอบให้กับมูลนิธิดร.เทียม โชควัฒนา
เพื่อนำไปช่วยบรรเทาความเดือดร้อนให้กับชาวญี่ปุ่นที่ประสบภัย
โดยมอบให้กับสถานฑูตญี่ปุ่นประจำประเทศไทย

นอกจากนี้บริษัทฯ ได้ร่วมกับ บริษัท ไลอ้อน( ประเทศไทย) จำกัด ร่วมกิจกรรมพับนกกระเรียน
เพื่อร่วมเป็นกำลังใจให้กับชาวญี่ปุ่นที่ประสบภัยพิบัติในครั้งนี้ และได้ส่งมอบผ่าน Video
Conference ไปยังประเทศญี่ปุ่น จำนวน 8,500 ตัว

มหาอุทกภัย ประเทศไทย

ในไตรมาส 4 ปี 2554 เกิดอุทกภัยครั้งรุนแรงในประเทศไทย
บริษัทในฐานะที่เป็นส่วนหนึ่งของการมีส่วนร่วมสร้างเศรษฐกิจไทย
ได้เร่งดำเนินการร่วมช่วยเหลือประชาชนชาวไทย เพื่อช่วยบรรเทาความเดือดร้อน
และร่วมฟื้นฟูหลังอุทกภัยคลี่คลาย

มูลนิธิราชประชานุเคราะห์ ในพระบรมราชูปถัมภ์

-   ร่วมบริจาคทุนทรัพย์โดยเสด็จพระราชกุศลสมทบทุนมูลนิธิราชประชานุเคราะห์ในพระบรมราชูปถัมภ์
    เป็นจำนวนเงิน 500,000 บาท

กรมการสัตว์ทหารบก

-   ได้ร่วมกับบริษัท ไทยสปอร์ตการ์เมนต์
    จำกัด(บริษัทร่วมทุน)มอบชุดชั้นในชายให้แก่กรมการสัตว์ทหารบก
    เพื่อนำไปมอบให้กับทหารที่ปฏิบัติหน้าที่ในการช่วยเหลือผู้ประสบอุทกภัย

โรงเรียนกิจการพลเรือนทหารบก

-   ได้มอบเวชภัณฑ์ให้แก่ทหารที่ปฏิบัติหน้าที่ในการช่วยเหลือผู้ประสบอุทกภัย

สภากาชาดไทย

บริจาคเรืออลูมิเนียมท้องแบนพร้อมเครื่องยนต์
เพื่อเป็นพาหนะในการลำเลียงสิ่งของช่วยเหลือผู้ประสบภัย รวมทั้งเสื้อผ้าสำเร็จรูปและเวชภัณฑ์

โครงการ “น้ำใจอาสา..... เพื่อนสู้ภัย”

จากการที่บริษัทประกอบธุรกิจเครื่องนุ่งห่ม
ได้ร่วมกับจิตอาสาภายนอกและพนักงานจิตอาสาขององค์กรจัดทำเสื้อชูชีพที่ใช้ขวดน้ำรีไซเคิล
ช่วยเหลือผู้ประสบภัยร่วมกับ ” โครงการ น้ำใจอาสา ....เพื่อนสู้ภัย”

พนักงานขององค์กร

จัดฝึกอบรมเชิงปฏิบัติการจิตอาสา ทำน้ำหมักจุลินทรีย์ EM แบบก้อนและแบบน้ำ
เพื่อประโยชน์ในการบำบัดน้ำเสียด้วยวิธีทางธรรมชาติ มอบให้พนักงานและผู้ประสบภัยภายนอก

CSR Club สมาคมบริษัทจดทะเบียนไทย

นำพนักงานจิตอาสาขององค์กรไปร่วมบรรจุถุงยังชีพกองทุน “ตลาดหุ้นร่วมใจ ช่วยภัยน้ำท่วม”
เพื่อนำไปช่วยเหลือผู้ประสบอุทกภัย

การส่งเสริมและสนับสนุนด้านการศึกษา

โครงการ “อาชีวะเพชรน้ำหนึ่ง” สำนักงานคณะกรรมการการอาชีวศึกษา

7 มกราคม 2554 บริษัท ประชาอาภรณ์ จำกัด (มหาชน)
ร่วมแถลงข่าวและทำบันทึกข้อตกลงความร่วมมือโครงการการฝึกงานในสถานประกอบการของนักศึกษาด้านวิชาชีพคหกรรมกับ
สำนักงานคณะกรรมการการอาชีวศึกษา
ร่วมมือกันในการจัดหาสถานที่สำหรับการฝึกงานในสถานประกอบการของบริษัทฯ
ให้แก่ผู้เรียนอาชีวศึกษาในด้านธุรกิจคหกรรม
เพื่อเป็นการพัฒนาทักษะวิชาชีพและศักยภาพของผู้เรียนให้สามารถสนองตอบความต้องการของภาคธุรกิจ
ภายใต้ โครงการ “สุดยอดบริการคนอาชีวะ” และ โครงการ “อาชีวะเพชรน้ำหนึ่ง” ณ
โรงแรมดุสิตธานี

10 มกราคม 2554 นายบุญเกียรติ โชควัฒนา ประธานกรรมการ ได้เป็นผู้บรรยายหัวข้อเรื่อง
“การสร้างแบรนด์” และ นางสมพร ติยะวิบูลย์ศิริ กรรมการผู้จัดการ เป็นผู้บรรยายหัวข้อเรื่อง
“ขบวนการอุตสาหกรรมทำเสื้อผ้า” ณ โรงแรมใบหยก

13 มกราคม 2554 เข้าร่วมเป็นคณะกรรมการตัดสินด้านแฟชั่น ณ โรงแรมเซ็นทาราแกรนด์

โรงเรียนวัดดอกไม้ กรุงเทพฯ

สนับสนุนทุนและกิจกรรมเพื่อการศึกษาแก่นักเรียนโรงเรียนวัดดอกไม้ อย่างต่อเนื่อง

โครงการธารน้ำใจ PG สู่ชนบท ปีที่ 8

มอบอุปกรณ์คอมพิวเตอร์และสนามเด็กเล่น ให้กับ โรงเรียนบ้านเขาดิน – โรงเรียนบ้านเขาปูน
จ.ปราจีนบุรี

ปฏิบัติการเปลี่ยนชีวิต

ร่วมกับมูลนิธิ ดร.เทียม โชควัฒนา S Channel (สถานีโทรทัศน์แห่งความดี)
และรายการปฏิบัติการเปลี่ยนชีวิต ให้ความช่วยเหลือ ดญ.มณตรา ศรีอยู่กลัด อายุ 13 ปี
เรียนอยู่ชั้น ม.2 โรงเรียนหนองหญ้าปล้อง จังหวัดเพชรบุรี บิดาประสบอุบัติเหตุเสียชีวิตแล้ว
ส่วนมารดาป่วยเป็นอัมพฤกษ์ มีน้องชาย 1 คน
ได้ให้ความช่วยเหลือด้านทุนการศึกษาและการสร้างอาชีพ (เปิดร้านค้าขายสินค้าอุปโภคบริโภค)
เพื่อช่วยเหลือครอบครัวให้มีคุณภาพชีวิตที่ดีขึ้นทั้งในปัจจุบันและอนาคต

การส่งเสริมศาสนา ประเพณี และวัฒนธรรม

กิจกรรมเฉลิมพระเกียรติ

บริษัทได้ร่วมบริจาคทุนทรัพย์ในการสร้างพระพุทธรูป “พระพุทธมุณีวิมุตติโคตมะจักวารัง”
(พระพุทธรูปปางเปิดโลก) ความสูง 27 เมตร ณ วัดวิมุตติธรรม จังหวัดนครราชสีมา
เพื่อเฉลิมพระเกียรติ พระบาทสมเด็จพระเจ้าอยู่หัว และถวายเป็นพระราชกุศล
เนื่องในโอกาสพระชนม์พรรษา 84 พรรษา จำนวนเงิน 500,000 บาท

เป็นโครงการต่อเนื่องเป็นปีที่ 2 (รวมเป็นจำนวนทั้งสิ้น 1,000,000 บาท)

วัดทองบน กรุงเทพฯ / วัดสันหลวง จังหวัดลำพูน

ร่วมเป็นเจ้าภาพทอดกฐินผ้าป่าสามัคคีกับเครือสหพัฒน์ และชุมชนในท้องถิ่น เพื่อสร้างพระวิหาร
สร้างกำแพงและซุ้มประตู ศาลาอเนกประสงค์ สร้างเมรุ บูรณะปฏิสังขรณ์วัด

วัดสวนแก้ว นนทบุรี

ร่วมบริจาคสิ่งของอุปโภคให้กับวัดสวนแก้ว

การสนับสนุนและดูแลสุขภาพ

สภากาชาดไทย

ร่วมบริจาคโลหิต ให้สภากาชาดไทย เป็นประจำทุกๆ 3 เดือน/ครั้ง

โรงพยาบาลจุฬาลงกรณ์ สภากาชาดไทย

ร่วมบริจาคสนับสนุน “โครงการก่อสร้างอาคารภูมิสิริมังคลานุสรณ์” (เดิม
“โครงการก่อสร้างอาคารรักษาพยาบาลรวมเฉลิมพระเกียรติฯ”)
อาคารศูนย์ความเป็นเลิศทางการแพทย์ โรงพยาบาลจุฬาลงกรณ์ สภากาชาดไทย
บริษัทให้การสนับสนุนเป็นจำนวนเงิน 1,000,000.- บาทต่อเนื่องเป็นปีที่ 3 (ปี 2552-2554)

คณะทันตแพทยศาสตร์ มหาวิทยาลัยมหิดล

ร่วมบริจาคสนับสนุน “ โครงการก่อสร้างอาคารเฉลิมพระเกียรติ 50 พรรษา
สมเด็จพระเทพรัตนราชสุดาฯ สยามบรมราชกุมารี”
เพื่อเป็นศูนย์กลางในการวิจัยและนวัตกรรมทางทันตกรรมที่เป็นเลิศในภูมิภาคเอเซียอาคเนย์”
บริษัทให้การสนับสนุนเป็นจำนวนเงิน 100,000.- บาท

การส่งเสริมอาชีพ และดูแลชุมชน

บริษัทสนับสนุนกิจกรรมเพื่อสังคมขององค์กร พร้อมพัฒนากิจกรรมจากพนักงานจิตอาสาต่าง ๆ
สู่จิตอาสาทั้งในทักษะวิชาชีพและทักษะเฉพาะตน เพื่อช่วยแบ่งเบาภาระทางสังคม
สร้างอาชีพให้แก่ชุมชน และพัฒนาให้สังคมมีสุขภาพและความเป็นอยู่ที่ดี ดังนี้

-   กิจกรรมสนับสนุนการจำหน่ายสินค้าของกลุ่มคนพิการ บางกร่าง จ.นนทบุรี

-   สนับสนุนการจ้างงานคนพิการ จำนวน 16 คน ทั้ง 4 สาขา

-   กิจกรรมสุ่มตรวจสารเสพติด โดยตรวจทั้ง 4 สาขา
    เพื่อคัดกรองพนักงานและเป็นช่องทางในการดูแล – บำบัดพนักงานที่ติดสารเสพติด
    รวมถึงชุมชนบริเวณรอบโรงงาน

-   จัดกิจกรรมกีฬาชุมชนสัมพันธ์ ร่วมกับชุมชนหนองเอี่ยน จ.ปราจีนบุรี เพื่อสมานสามัคคี

โครงการพัฒนาผลิตภัณฑ์ผ้าผืน

-   20 กันยายน 2554 นายเจริญ เจริญวัฒนาสุขสม กรรมการได้เข้าร่วมเสวนาเรื่อง
    “พัฒนาผ้าสำหรับตลาด AEC และ BIMSTEC ทางลือกและทางรอด” ภายใต้
    “โครงการพัฒนาผลิตภัณฑ์ จัดโดยสำนักงานเศรษฐกิจอุตสาหกรรม
    และสถาบันพัฒนาอุตสาหกรรมสิ่งทอ ณ ศูนย์นิทรรศการและการประชุมไบเทค

โครงการพัฒนาคุณภาพชีวิตผู้ต้องขังหญิงในเรือนจำจังหวัดลำพูน

-   เพื่อให้ความช่วยเหลือแก่ผู้ที่ก้าวผิดพลาดให้มีความตระหนักว่ายังมีผู้เต็มใจให้โอกาสและเอาใจช่วยให้สามารถเอาชนะปัญหาและอุปสรรคต่าง
    ๆ ได้ บริษัท ประชาอาภรณ์ จำกัด (มหาชน)
    ได้มีกิจกรรมในการเยี่ยมให้กำลังใจแก่ผู้ต้องขังหญิง
    และสนับสนุนเครื่องจักรและการสอนงานเย็บแก่ผู้ต้องขังหญิง เพื่อพัฒนาทักษะอาชีพ
    และให้ผู้ต้องขังหญิงมีรายได้ในระหว่างที่พักอยู่ในทันฑสถานหญิง

โครงการสนับสนุนอาชีพ เพิ่มทักษะ เพิ่มรายได้สู่ชุมชน

▪ สนับสนุนให้กลุ่มแม่บ้านในชุมชนต่าง ๆ ซึ่งอยู่ใกล้บริเวณที่ตั้งบริษัทให้มีความรู้เกี่ยวกับการเย็บจักร
โดยบริษัทได้จัดส่งเจ้าหน้าที่ผู้ชำนาญด้านเย็บจักร ช่างซ่อมบำรุง และเครื่องจักร
รวมทั้งอุปกรณ์การเย็บไปฝึกสอนที่หมู่บ้านตั้งแต่เดือนมกราคม 2554
ปัจจุบันมีกลุ่มแม่บ้านซึ่งเข้ารับการสอนและมีอาชีพเสริมจากการเย็บชิ้นงานเพิ่มขึ้นอย่างต่อเนื่อง
และมีกลุ่มรับงานจากบริษัทไปเย็บ 30 กลุ่มโดยมุ่งเน้นให้เป็นอาชีพเสริม
เพื่อให้มีรายได้เพิ่มขึ้นอย่างยั่งยืน ปัจจุบันผู้ที่ผ่านการฝึกเย็บมีรายได้เสริมเพิ่มขึ้นประมาณ 2,000
บาทต่อเดือน

โครงการผ้าป่าขยะ

-   ส่งเสริมให้พนักงานและประชาชนมีความรู้
    ด้านการคัดแยกยะและมีส่วนร่วมในการรักษาสิ่งแวดล้อม
    บริษัทได้เข้าร่วมกิจกรรมโครงการผ้าป่าขยะกับเทศบาลตำบลบ้านกลาง จ.ลำพูน
    โดยการให้คำแนะนำในการคัดแยกขยะ
    และนำรายได้จากการจำหน่ายมาพัฒนาวัดในหมู่บ้านในตำบลบ้านกลาง จำนวน 12 หมู่บ้าน
    เช่น บ้านกลาง บ้านประตูโขง บ้านสันป่าฝ้าย เป็นต้น

โครงการผักตบชวาผู้พิชิต

-   ได้เข้าร่วมโครงการปรับปรุงสภาพน้ำในบ่อเลี้ยงปลาประจำศูนย์การเรียนรู้ชุมชนบ้านหนองเอี่ยน
    ปริมาณปลาไม่สมดุลย์กับพื้นที่ ทำให้สภาพน้ำเน่าเสีย
    บริษัทได้นำความรู้การบำบัดน้ำโดยผักตบชวาตามแนวทฤษฏีพอเพียงของพระบาทสมเด็จพระเจ้าอยู่หัว
    เข้าไปดำเนินการแก้ไขร่วมกับชุมชน เกิดความสมดุลย์สร้างอาชีพแก่ชุมชน

โครงการยืดเหยียดกล้ามเนื้อ

-   ร่วมส่งเสริมสุขภาพชุมชนโดยจัดสอนการออกกำลังกายการยืดเหยียดกล้ามเนื้อให้แก่ชุมชนบ้านประตูโขง
    ต.บ้านกลาง อ.เมือง จ.ลำพูน ให้กลุ่มแม่บ้านในชุมชนได้มีโอกาสออกกำลังกาย
    โดยเฉพาะผู้ที่เข้าสู่วัยกลางคนซึ่งไม่สามารถออกกำลังกายหนัก ๆ
    ให้เป็นการออกกำลังกายอย่างเหมาะสม เพื่อให้มีสุขภาพที่ดี
    ก่อให้เกิดความสัมพันธ์อันดีระหว่างบริษัทและชุมชนใกล้เคียง
    ได้ริเริ่มโครงการตั้งแต่เดือนพฤษภาคม 2554 เป็นต้นมา ทำให้ลดอาการปวดเมื่อยลงได้

โครงการเพศวิถีศึกษา

-   สนับสนุนให้บุคคลากรที่ผ่านการอบรมเกี่ยวกับโรคติดต่อทางเพศสัมพันธ์จากกลุ่ม NGO
    ที่ทำงานด้านเอดส์และวัณโรค ให้ความรู้และทำกิจกรรมร่วมกับชุมชน
    และเยาวชนในโรงเรียนต่างๆ ในจังหวัดลำพูน
    เพื่อให้เยาวชนในสถานศึกษามีความเข้าใจเกี่ยวกับพัฒนาการ สัมพันธภาพ พฤติกรรมทางเพศ
    สุขภาพทางเพศที่ปลอดภัยจากโรคติดต่อทางเพศสัมพันธ์

การดูแลด้านสิ่งแวดล้อม 

บริษัทมีความมุ่งมั่นในดูแลและมีส่วนร่วมรับผิดชอบต่อสิ่งแวดล้อมโดยณรงค์สร้างจิตสำนึกให้พนักงานมีจิตอาสาด้านสิ่งแวดล้อม
โดยผ่านกิจกรรมต่างๆ คือ

-   กิจกรรม PG จิตอาสา พิทักษ์ป่า ลดโลกร้อน ปีที่ 4 โดยร่วมปลูกป่า ณ
    เขตรักษาพันธุ์สัตว์ป่าสลักพระ จ.กาญจนบุรี จำนวน 3,000 ต้น

-   กิจกรรมปลูกป่าร่วมกับชุมชนหนองเอี่ยน จ.ปราจีนบุรี จำนวน 2,120 ต้น

-   กิจกรรมส่งเสริมการปลูกต้นไม้ภายในบริษัทและแจกกล้าพันธุ์ไม้ให้พนักงานไปปลูก จำนวน
    1,642 ต้น

ซึ่งกิจกรรมการปลูกต้นไม้เหล่านี้ช่วยดูดซับก๊าซคาร์บอนไดออกไซด์ (CO₂) ได้ 169
ตันคาร์บอนไดออกไซด์ (tonCO₂)

-   การจัดการทรัพยากรน้ำโดยจัดกิจกรรมสร้างฝายชะลอน้ำและทำโป่ง 4 แห่ง
    โดยร่วมกับสมาคมส่งเสริมเทคโนโลยี (ไทย-ญี่ปุ่น) ณ เขตรักษาพันธุ์สัตว์ป่าแม่น้ำภาชี
    จ.ราชบุรี

-   กิจกรรม “ผ้าป่ากล่องเครื่องดื่ม รักษ์สิ่งแวดล้อม” ตั้งแต่ปี 2553
    เพื่อนำกล่องเครื่องดื่มไปรีไซเคิลเป็นแผ่นหลังคาเขียว (Green roof)
    มอบให้กับมูลนิธิอาสาเพื่อนพึ่ง (ภาฯ) ยามยาก สภากาชาดไทย
    เพื่อช่วยเหลือด้านที่อยู่อาศัยแก่ ผู้ประสบ อุทกภัยหรือผู้ที่ขาดแคลน รวบรวมกล่องเครื่องดื่มได้
    176,015กล่อง รีไซเคิลเป็นแผ่นหลังคาเขียวได้ 88 แผ่น

ลดปริมาณก๊าซคาร์บอนไดออกไซด์จากการเผาหรือฝังกลบได้ 6.9 ตันคาร์บอนไดออกไซด์
(tonCO₂) และช่วยประหยัดพื้นที่ในการจัดเก็บขยะได้

การส่งเสริมบุคลากรให้มีคุณภาพชีวิตที่ดี

คณะกรรมการและผู้บริหารมีนโยบายให้บริษัทเป็นองค์กรแห่งความสุข (Happy Workplace)
ส่งเสริมให้พนักงานเป็นผู้นำที่ดีทั้งในและนอกสถานที่ทำงาน รักการเรียนรู้ และพัฒนาตลอดเวลา

พนักงานเป็นปัจจัยสำคัญในการมีส่วนร่วมนำพาองค์กรสู่การเป็น Happy Workplace
หรือการสร้างความสุขภายในองค์กรอย่างสมบูรณ์ โดยบริษัทได้ดำเนินการด้านต่าง ๆ ดังนี้

ด้านสุขภาพร่างกาย – สุขภาพ

เพื่อส่งเสริมสุขภาพและเชื่อมความสัมพันธ์ระหว่างพนักงาน ชุมชน และบริษัทในเครือ บริษัทได้

ดำเนินนโยบายและกิจกรรมต่างๆดังนี้

-   การตรวจมะเร็งเต้านม โดยมูลนิธิถันยรักษ์ โรงพยาบาลศิริราช

-   การตรวจมะเร็งปากมดลูก ร่วมกับโรงพยาบาลบางประกอก 9 อินเตอร์เนชั่นแนล

-   การตรวจมวลกระดูก ร่วมกับ ผลิตภัณฑ์แอนลีน

-   การตรวจสุขภาพประจำปี อาทิ ตรวจสมรรถภาพปอด การได้ยิน การตรวจน้ำตาลในเลือด
    ฯลฯ

-   การแข่งขันกีฬาต่าง ๆ ทั้งในบริษัทและในระหว่างเครือ อาทิ ฟุตบอล วอลเล่ย์บอล ตะกร้อ
    ฟุตซอล กีฬามหาสนุก ภายใต้โครงการ “กีฬาสานสัมพันธ์ เพื่อนพ้องน้องพี่ชาว PG และกีฬา
    กลุ่มเครือสหพัฒน์ Saha Group Family Sport Day ฯลฯ

-   กิจกรรมรณรงค์ งดบุหรี่ – สุรา ในช่วงเทศกาลสำคัญต่างๆ เพื่อรณรงค์ลดอุบัติเหตุ

ด้านสุขภาพทางจิตใจ – พัฒนาความคิด

เพื่อเป็นการให้พนักงานมีใจเอื้ออาทรต่อกันและช่วยเหลือผู้ที่ด้อยโอกาสในสังคม
อันเป็นสิ่งที่ช่วยให้สังคมดำเนินอยู่ได้อย่างมีความสงบสุข กิจกรรมต่าง ๆ ดังนี้

-   กิจกรรมส่งเสริมให้ความรู้ด้านการออมเงิน โดยดำเนินการตามหลักเศรษฐกิจพอเพียง

-   นิทรรศการต่อต้านยาเสพติด การจัดตั้งศูนย์ให้คำปรึกษาด้านยาเสพติดในสถานประกอบการ

-   การจัดประกวดพื้นที่ 5 ส. เพื่อให้พนักงานมีความเป็นระเบียบ มีวินัย
    สร้างความสะอาดตาสะอาดใจ

-   การมอบรางวัล – ของที่ระลึก แด่พนักงานที่ปฏิบัติงานกับบริษัท ครบ 30 ปี 20 ปี และ10 ปี
    และพนักงานดีเด่น

ด้านสุขภาพทางการเงิน – ครอบครัว

-   กิจกรรมส่งเสริมการลดค่าครองชีพของพนักงานอาทิ ไข่ไก่ บะหมี่กึ่งสำเร็จรูป น้ำมันพืช
    โดยเฉพาะอย่างยิ่งในช่วงประสบอุทกภัย ได้นำสินค้าที่จำเป็นต่อการดำรงชีพ
    มาจำหน่ายให้พนักงานในราคาประหยัด อาทิ ไฟฉาย สารส้ม ดินน้ำมัน น้ำดื่ม ฯลฯ

-   โครงการงดเหล้า = เงินเหลือเก็บ ส่งเสริมให้พนักงานลดการดื่มสุรา
    เพื่อให้มีสุขภาพทางการเงินที่ดีขึ้น

การส่งเสริมศาสนา ประเพณี และวัฒนธรรม

-   กิจกรรมส่งเสริมประเพณีวันสงกรานต์ โดยมีกิจกรรม สรงน้ำพระ รดน้ำดำหัวผู้อาวุโส
    กีฬาการละเล่นแบบไทยๆ เพื่อสืบสานประเพณีที่ดีงามไว้

-   กิจกรรมแห่เทียนวันเข้าพรรษา โดยมีกิจกรรม แห่เทียนเข้าพรรษา ถวายผ้าอาบน้ำฝน
    สิ่งของจำเป็นในช่วงวันเข้าพรรษาของพระภักษุสงฆ์

-   กิจกรรมประเพณีลอยกระทง โดยมีกิจกรรม สอนทำกระทงประดิษฐ์ที่ทำจากวัสดุธรรมชาติ
    การประกวดการทำกระทง ฯลฯ

-   กิจกรรมตักบาตร วันขึ้นปีใหม่ โดยมีการตักบาตร ฟังธรรม เพื่อสงเสริมเป็นพุทธมามกะ

การดูแลพนักงาน พนักงานที่ได้รับผลกระทบจากอุทกภัย บริษัทได้ดำเนินการ ดังนี้

-   จัดศูนย์พักพิงที่สำนักงานพร้อมสิ่งของจำเป็นสำหรับพนักงาน

-   มอบสาธารณูปโภคที่จำเป็น อาทิ ยา เสื้อชูชีพ ส้วมฉุกเฉิน และได้ร่วมกับมูลนิธิ ดร.เทียม
    โชควัฒนา มอบเรือท้องแบน เพื่อใช้เป็นพาหนะในการเดินทาง
    รวมถึงการร่วมแบ่งปันช่วยเหลือผู้ประสบภัยในพื้นที่เดียวกันด้วย

-   อบรมให้ความรู้ อาทิ การดูแลสุขภาพ ระบบไฟฟ้า
    และพนักงานจิตอาสาที่ช่วยเหลือสังคมทั้งภายในและภายนอก

-   มอบเงินสวัสดิการช่วยเหลือพนักงานเพื่อช่วยบรรเทาความเดือดร้อนและช่วยฟื้นฟูหลังเหตุการณ์คลี่คลายรายละไม่เกิน
    35,000 บาท

ประกาศเกียรติคุณ

-   25 มกราคม บริษัท ประชาอาภรณ์ จำกัด (มหาชน) โดย นางสมพร ติยะวิบูลย์ศิริ
    เข้ารับพระราชทานประกาศเกียรติคุณชั้นสามัญ สำหรับสถาบันที่สนับสนุนการบริจาคโลหิตครบ
    1,000 ยูนิต (ตั้งแต่ ปี 2549 - 2552 มีผู้บริจาคโลหิตจำนวน 1,120 ราย)
    จากสมเด็จพระเทพรัตนราชสุดาฯ สยามบรมราชกุมารี

-   20 เมษายน 2554
    ร่วมพิธีลงนามบันทึกข้อตกลงร่วมและการฝึกอบรมเชิงปฏิบัติการความรับผิดชอบต่อสังคม
    โครงการสนับสนุนให้ผู้ประกอบการอุตสาหกรรมมีความรับผิดชอบต่อสังคม(CSR-DIW)
    เพื่อนำมาปฏิบัติและนำองค์กรเข้าสู่เกณฑ์มาตรฐานสากล (ISO26000)

  ณ โรงแรมเดอะแกรนด์ โฟร์วิงส์ คอนเวนชั่น

-   1 พฤษภาคม 2554 ได้รับเกียรติบัตร”สถานประกอบกิจการที่มีการปฏิบัติตามกฏกระทรวง
    (พ.ศ.2537) ออกความตามพระราชบัญญัติการฟื้นฟูสมรรถภาพคนพิการ พ.ศ.2534
    และเป็นแบบอย่างที่ดีในการจ้างงานคนพิการ” จากผู้ว่าราชการจังหวัดลำพูน

-   27 พฤษภาคม 2554 ได้รับใบรับรอง มรท. 8001 : 2553 ระดับสมบูรณ์ ขั้นริเริ่ม
    ของกระทรวงแรงงาน แสดงให้เห็นถึงความรับผิดชอบทางสังคมของบริษัท
    ด้านปฏิบัติต่อแรงงาน ตามบทบัญญัติของกฏหมาย ในด้านต่างๆ
    ที่เกี่ยวข้องกับระบบการจัดการตามมาตรฐานที่กำหนดทั้งในและต่างประเทศ

-   7 มิถุนายน 2554 รับมอบเกียรติบัตรเป็นหน่วยงานที่เข้าร่วมกิจกรรม “ฮอมบุญ
    ฮอมของเหลือใจ๊ สร้างปัจจัยด้วยผ้าป่ารีไซเคิล”
    ตามโครงการเรารักษ์สิ่งแวดล้อมจากเทศบาลตำบลบ้านกลาง ลำพูน

-   7 กรกฏาคม 2554 รับโล่ประกาศเกียรติคุณ “สถานประกอบการดีเด่นด้านความปลอดภัย
    อาชีวอนามัย และสภาพแวดล้อมในการทำงานระดับจังหวัด” จากกระทรวงแรงงาน

-   12 กรกฏาคม 2554 ได้รับเกียรติบัตร การเข้าร่วมกิจกรรม” งานวันต่อต้านยาเสพติดโลก
    และมหกรรม To Be Number One “
    เพื่อการรณรงค์ปลุกจิตสำนึกป้องกันและแก้ไขปัญหายาเสพติด
    การสร้างและพัฒนาเครือข่ายเพื่อการป้องกันและแก้ไขปัญหายาเสพติด จาก
    องค์การบริหารส่วนจังหวัดลำพูน

-   8 สิงหาคม 2554 ได้รับการประเมินผลคุณภาพการจัดประชุมสามัญผู้ถือหุ้นครั้งที่ 32 ประจำปี
    2554 จากคณะกรรมการกำกับหลักทรัพย์และตลาดหลักทรัพย์(กลต.)
    และสมาคมส่งเสริมผู้ลงทุนไทย 100 คะแนน

-   14 กันยายน 2554
    รับรางวัลสถานประกอบกิจการดีเด่นด้านแรงงานสัมพันธ์และสวัสดิการแรงงาน ประจำปี 2554
    (ปีที่ 4 ติดต่อกัน) จากกรมสวัสดิการและคุ้มครองแรงงาน กระทรวงแรงงาน
    แสดงให้เห็นถึงบริษัท มีระบบและกลไกด้านแรงงานสัมพันธ์ที่ดี
    และมีสวัสดิการที่ดีและได้มาตรฐานให้แก่ลูกจ้าง

-   15 กันยายน 2554 ได้รับธงโรงงานสีขาว
    ในพิธีเปิดป้ายสวนอุตสาหกรรมเครือสหพัฒน์กบินทร์บุรีสีขาว ป้องกันยาเสพติด
    โดยจังหวัดปราจีนบุรี

-   22 กันยายน 2554 ได้รับโล่และเกียรติบัตร
    การปฏิบัติตามมาตรฐานความรับผิดชอบของผู้ประกอบการอุตสาหกรรมต่อสังคม CSR- DIW
    ของ 2 พื้นที่ คือ โรงงานที่สาขาลำพูน และกบินทร์บุรี
    แสดงถึงการเป็นองค์กรที่มีความรับผิดชอบต่อผู้มีส่วนได้เสียทั้งภายในและภายนอกองค์กรอย่างรอบด้าน

-   26 กันยายน 2554 ได้รับใบรับรอง “อุตสาหกรรมสีเขียวระดับที่ 1 ความมุ่งมั่นสีเขียว
    (Green Commitment) คือ ความมุ่งมั่นที่จะลดผลกระทบต่อสิ่งแวดล้อม
    และมีการสื่อสารภายในองค์กรให้ทราบโดยทั่วกัน จากกระทรวงอุตสาหกรรม

-   27 กันยายน 2554 ได้รับประกาศนียบัตรการผ่านเกณฑ์การประเมิน
    “โครงการโรงงานอุตสาหกรรมลำพูนยิ้มระดับทอง” ที่รับผิดชอบใส่ใจรักษาสิ่งแวดล้อม
    ร่วมกับชุมชน และท้องถิ่น
    เพื่อขับเคลื่อนยุทธศาสตร์การพัฒนาจังหวัดให้เป็นเมืองอุตสาหกรรมเชิงนิเวศน์ จาก
    สำนักงานอตุสาหกรรมจังหวัดลำพูน

-   22 พฤศจิกายน 2554 ได้รับประกาศเกียรติคุณ “สถานประกอบกิจการต้นแบบ ลด ละ
    เลิกเหล้า ประจำปี2554
    ที่สมควรได้รับการยกย่องชูเกียรติตามโครงการพัฒนานโยบายนิคมอุตสาหกรรมสีขาว ลด ละ
    เลิกเหล้า จาก ผู้ว่าราชการจังหวัดลำพูน

-   21 ธันวาคม 2554
    ได้รับการตรวจประเมินการกำกับดูแลกิจการบริษัทจดทะเบียนประจำปี2554 อยู่ในกลุ่มดีมาก
    ตามโครงการ Corporate Governance Report of Thai Listed Companies 2011
    (CGR) และได้รับตราสัญลักษณ์ของคณะกรรมการบรรษัทภิบาลแห่งชาติ 4 ดวง
    จัดทำโดยสมาคมส่งเสริมสถาบันกรรมการบริษัทไทย (IOD)

การบริหารจัดการด้านความปลอดภัย อาชีวอนามัยและสิ่งแวดล้อม

บริษัทให้ความสำคัญต่อการบริหารและการดำเนินการด้านความปลอดภัย อาชีวอนามัยและส่งเสริมสุขภาพอย่างจริงจังและต่อเนื่อง โดยมีการจัดตั้งหน่วยงานความปลอดภัย อาชีวอนามัยและสภาพแวดล้อมในการทำงานขึ้นตรงต่อผู้บริหารสูงสุด มีเจ้าหน้าที่ความปลอดภัยในการทำงานระดับวิชาชีพ ดูแลรับผิดชอบงานด้านความปลอดภัยโดยเฉพาะ และมีคณะทำงานด้านความปลอดภัยซึ่งเป็นตัวแทนจากทุกหน่วยงาน ประกอบด้วยคณะกรรมการความปลอดภัย อาชีวอนามัยและสภาพแวดล้อมในการทำงาน (คปอ.) เจ้าหน้าที่ความปลอดภัยในการทำงานระดับบริหารและระดับหัวหน้างาน แบ่งการดำเนินงานหลักเป็น 2 ส่วน คือด้านความปลอดภัย ด้านอาชีวอนามัยและส่งเสริมสุขภาพ การดำเนินการต่าง ๆ ดังนี้

การดำเนินงานด้านความปลอดภัย

การกระตุ้นจิตสำนึกด้านความปลอดภัยในการทำงานให้กับผู้บริหารและพนักงานอย่างต่อเนื่อง ได้แก่ การทบทวนบทบาทหน้าที่และการสร้างจิตสำนึกความปลอดภัยให้กับเจ้าหน้าที่ความปลอดภัยในการทำงานระดับบริหารและระดับหัวหน้างานทุกสาขา โดยวิทยากรจากสมาคมส่งเสริมความปลอดภัยและอนามัยในการทำงาน (ประเทศไทย) ทบทวนความรู้ด้านความปลอดภัยในการทำงานตามลักษณะความเสี่ยงของงานอย่างสม่ำเสมอ จัดนิทรรศการส่งเสริมความปลอดภัยและสุขภาพ 

-   จัดอบรมการฝึกซ้อมดับเพลิงตามกฎหมายอย่างต่อเนื่องทุกๆ ปี
    โดยมีจำนวนพนักงานที่ผ่านการอบรมดับเพลิงขั้นต้นจากทุกหน่วยงาน ทั้งสิ้น 75%
    ซึ่งสูงกว่ามาตรฐานที่กฎหมายกำหนด และจัดฝึกซ้อมหนีไฟปีละ 2 ครั้ง ได้แก่
    การฝึกซ้อมหนีไฟแผนกลางวันโดยทีมวิทยากรจากสำนักป้องกันและบรรเทาสาธารณภัย
    และการฝึกซ้อมหนีไฟแผนกลางคืนให้กับพนักงานฝ่ายผลิตที่ทำงานล่วงเวลา
    เพื่อเป็นการเตรียมความพร้อมและลดความสูญเสียกรณีเกิดเพลิงไหม้
    นอกจากนั้นสถานที่ตั้งของสำนักงานใหญ่ตั้งอยู่ในบริเวณพื้นที่ร่วมกับบริษัทในเครือฯ รวมทั้งหมด
    5 บริษัท ได้แก่ บริษัท สหพัฒนพิบูล จำกัด (มหาชน) บริษัท นิวซิตี้ (กรุงเทพฯ) จำกัด
    (มหาชน) บริษัท ไลอ้อน (ประเทศไทย) จำกัด และบริษัท บุญวัฒนโชค จำกัด
    รวมจำนวนพนักงานประมาณ 900 คน
    จึงได้จัดฝึกซ้อมหนีไฟร่วมกันเป็นประจำทุกปีโดยจัดต่อเนื่องเป็นปีที่ 5
    นอกจากนี้บริษัทได้พัฒนาผลิตภัณฑ์ผ้าซึ่งเป็นนวัตกรรมใหม่มีคุณสมบัติในการหน่วงไฟ (Flame
    Retardant) นำมาผลิตเป็นชุดดับเพลิงให้กับทีมดับเพลิงของบริษัท ทุกสาขา

-   การรณรงค์และส่งเสริมให้พนักงานประเมินความเสี่ยงในหน่วยงานของตนเพื่อกำหนดแนวทางป้องกันและแก้ไขเป็นการป้องกันไม่ให้เกิดอุบัติเหตุจากการทำงานควบคู่ไปกับการ
    ตรวจความปลอดภัยระหว่างสาขา (Cross audit)
    จากการป้องกันอุบัติเหตุในเชิงรุกดังกล่าว ทำให้บริษัทได้รับประกาศเกียรติคุณรางวัลระดับเงิน
    (ไม่เกิดอุบัติเหตุจากการทำงานถึงขั้นหยุดงานต่อเนื่อง 9,272,120 ชั่วโมงการทำงาน) ใน
    “โครงการรณรงค์ลดสถิติอุบัติเหตุจากการทำงานให้เป็นศูนย์” ประจำปี 2554
    จากกระทรวงแรงงาน เป็นปีที่ 4 ติดต่อกัน
    และได้รับรางวัลสถานประกอบการดีเด่นด้านความปลอดภัย
    อาชีวอนามัยและสภาพแวดล้อมในการทำงานระดับจังหวัด จากกระทรวงแรงงาน

การจัดการด้านอาชีวอนามัยและส่งเสริมสุขภาพ 

-   ให้ความรู้และคำแนะนำเกี่ยวกับการป้องกันโรคจากการทำงานและการดูแลสุขภาพ
    รวมถึงการป้องกันโรคที่เกิดตามฤดูกาลทั้งโรคที่เกิดในฤดูฝน เช่น โรคตาแดง
    โรคไข้เลือดออก โรคอุจจาระร่วง โรคที่เกิดในฤดูหนาว เช่น โรคไข้หวัดใหญ่ โรคไข้หวัดนก
    เอช 5 เอ็น 1 เป็นต้น โดยวิทยากรจากศูนย์บริการสาธารณสุข 7 บุญมี ปุรุราชรังสรรค์

-   การประเมินปัจจัยเสี่ยงต่อสุขภาพจากการทำงาน แผนกความปลอดภัยได้ร่วมกับแพทย์
    อาชีวเวชศาสตร์จากโรงพยาบาลลำพูนทำการประเมินปัจจัยเสี่ยงต่อสุขภาพของพนักงานจากทุกลักษณะงานก่อนการตรวจสุขภาพประจำปี
    ตลอดจนการให้คำแนะนำเกี่ยวกับการดูแลสุขภาพและการป้องกันโรคจากการทำงาน

-   การจัดกิจกรรมยืดเหยียดกล้ามเนื้อทุกสาขาอย่างต่อเนื่องติดต่อกันเป็นปีที่ 4 โดยในปี 2554
    ได้รับรางวัลชเชยจากการประกวดผลงานที่เป็นประโยชน์ต่อพนักงานหรือสังคม (CSR)
    ภายใต้ชื่อผลงาน “ขยับเส้นสาย ผ่อนคลายกล้ามเนื้อ” ในงานนวัตกรรมเครือสหพัฒนฯ ครั้งที่
    15

การจัดการสิ่งแวดล้อม 

บริษัทดูแลและตระหนักถึงด้านการจัดการพลังงาน
โดยมีคณะทำงานด้านการจัดการพลังงานโดยส่งเสริมให้พนักงานเข้าอบรมหลักสูตรการจัดทำระบบการจัดการด้านพลังงาน
ISO 50001:2011 (Take Care of the Earth)
และมอบหมายให้คณะทำงานบริหารจัดการการใช้พลังงานอย่างมีประสิทธิภาพ คือ
ส่งเสริมการอนุรักษ์พลังงาน
โดยมีการจัดทำแผนอนุรักษ์พลังงานเพื่อให้ใช้อย่างเหมาะสมและมีประสิทธิภาพสูงสุด
โดยศึกษาเทคโนโลยีใหม่ๆ มาใช้ การปรับปรุงประสิทธิภาพของเครื่องจักรเพื่อลดการใช้พลังงาน
การปรับปรุงระบบท่อส่งไอน้ำเพื่อลดการสูญเสียของไอน้ำ
และรณรงค์ในการสร้างจิตสำนึกเรื่องการประหยัดพลังงานให้พนักงานปรับเปลี่ยนพฤติกรรมเพื่อร่วมกันลดการใช้พลังงาน

จากการดำเนินงานของบริษัทในปี 2554 บริษัทสามารถลดการปลอดปล่อยก๊าซคาร์บอนไดออกไซด์
(CO₂) ลงเป็นจำนวน 693 ตันคาร์บอนไดออกไซด์ (tonCO₂)

พัฒนาผลิตภัณฑ์ที่เป็นมิตรต่อสิ่งแวดล้อม

บริษัทได้ให้ความสำคัญต่อการวิจัยพัฒนาผลิตภัณฑ์สิ่งทอและเครื่องนุ่งห่มใหม่ ๆ เพื่อสร้างนวัตกรรม
(Innovation) ที่คำนึงถึงผลกระทบต่อสังคมและสิ่งแวดล้อมอย่างต่อเนื่อง ในปี 2554
บริษัทได้ประเมินค่าคาร์บอนฟุตพริ้นท์เสื้อโปโลผ้าฝ้ายสำหรับสุภาพบุรุษ ARROW สีขาว
และพัฒนาผลิตภัณฑ์ที่ช่วยลดการปลดปล่อยก๊าซเรือนกระจกในกระบวนการผลิตผ้ายืด
ภายใต้ผลิตภัณฑ์ชื่อ ECO YARN DYED LOOK

▪ บริษัทได้ร่วมกับสถาบันพัฒนาอุตสาหกรรมสิ่งทอ (Thailand Textile Institute : THTI)
ในการประเมินค่าคาร์บอนฟุตพริ้นท์บนผลิตภัณฑ์ “เสื้อโปโลผ้าฝ้ายสำหรับสุภาพบุรุษ ARROW สีขาว
ขนาด M, L, XL, XXL” โดยการศึกษา
และประเมินวัฏจักรชีวิตของผลิตภัณฑ์ตั้งแต่การได้มาของวัตถุดิบ การผลิต การกระจายสินค้า
การใช้งาน และการกำจัดซากหลังการใช้งาน (Life Cycle Assessment : LCA)
ในรูปของปริมาณคาร์บอนไดออกไซด์เทียบเท่า (Carbondioxide Equivalent : CO₂ eq.)
โดยผลิตภัณฑ์ “เสื้อโปโลผ้าฝ้ายสำหรับสุภาพบุรุษ ARROW สีขาว ขนาด M, L, XL, XXL”
ผ่านการรับรองจากองค์การบริหารจัดการก๊าซเรือนกระจก(องค์การมหาชน) เมื่อ 7 มีนาคม 2554
และได้รับรางวัลชมเชย ประเภท Corporate Social Responsibility (CSR)
จากงานประกวดนวัตกรรมเครือสหพัฒน์ ประจำปี 2554 (SAHA GROUP CHAIRMAN AWARD 2011
)

-   นวัตกรรม ECO YARN DYED LOOK เป็นนวัตกรรมที่บริษัทฯ
    มีแนวความคิดที่จะลดการใช้พลังงาน และการปลดปล่อยก๊าซเรือนกระจกในกระบวนการผลิต
    โดยได้มีการปรับปรุงและพัฒนาการผลิตผ้ายืดส่วนผสม ฝ้าย 100% ด้วยวิธีการย้อมผ้าผืน
    (Piece Dyed) ให้มีลวดลาย และสีสันเหมือนกับผ้ายืดที่ใช้วิธีการย้อมเส้นด้าย (Yarn
    Dyed) ซึ่งเป็นนวัตกรรมที่ช่วยลดปริมาณน้ำลง 37% , ลดปริมาณการใช้ไฟฟ้าลง 45% , ลด
    CO₂-Emission 45%, ลดเวลาในการผลิตลง 32%
    และลดปริมาณการใช้สารเคมีในกระบวนการผลิต ทำให้ผลิตภัณฑ์ ECO YARN DYED LOOK
    ได้รับรางวัลดีเด่นอันดับ 1 ประเภท Production ในงานประกวดนวัตกรรมเครือสหพัฒน์
    ประจำปี 2554 ( SAHA GROUP CHAIRMAN AWARD 2011 )